2016. gada 11. oktobrī Noteikumi Nr. 666

Rīgā (prot. Nr. 52  12. §)

**Grozījumi Ministru kabineta 2009. gada 30. jūnija noteikumos Nr. 720 "Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju"**

Izdoti saskaņā ar

[Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums)

14.2pantu

Izdarīt Ministru kabineta 2009. gada 30. jūnija noteikumos Nr. 720 "Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju" (Latvijas Vēstnesis, 2009, 104. nr.; 2011, 122. nr.; 2013, 138. nr.) šādus grozījumus:

1. Izteikt 3. punktu šādā redakcijā:

"3. Valsts nodevu maksā pirms dzīvesvietas deklarācijas veidlapas iesniegšanas."

2. Papildināt noteikumus ar 3.1 un 3.2punktu šādā redakcijā:

"3.1 Valsts nodevu par tās dzīvesvietas deklarēšanu, kura norādīta Pilsonības un migrācijas lietu pārvaldei (turpmāk – pārvalde) adresētajā iesniegumā uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai, maksā, iesniedzot dokumentus uzturēšanās atļaujas vai pastāvīgās uzturēšanās apliecības reģistrācijai, formējot vai saņemot uzturēšanās atļauju, reģistrācijas apliecību vai pastāvīgās uzturēšanās apliecību.

3.2 Valsts nodevu persona maksā, izmantojot šādus maksājumu pakalpojumu veidus:

3.21. pašvaldībā – skaidrā naudā vai ar maksājumu karti maksājumu karšu pieņemšanas terminālī vai citā alternatīvā sistēmā (ja pašvaldība vai starpniekinstitūcija to tehniski nodrošina);

3.22. pārvaldē – ar maksājumu karti maksājumu karšu pieņemšanas terminālī vai citā alternatīvā sistēmā (ja pārvalde vai starpniekinstitūcija to tehniski nodrošina);

3.23. ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē."

3. Papildināt noteikumus ar 4.11. apakšpunktu šādā redakcijā:

"4.11. personas, kurām pārvalde nosaka tiesisko statusu Latvijā."

Ministru prezidents Māris Kučinskis

Iekšlietu ministrs Rihards Kozlovskis